CELEX: 32012D0925(01)
Language: lt
Date: 1348444800000
Title: 2012 m. rugsėjo 24 d. Tarybos sprendimas, kuriuo skiriamas Europos cheminių medžiagų agentūros Valdančiosios tarybos narys

25.9.2012   
            
            
               LT
            
            
               Europos Sąjungos oficialusis leidinys
            
            
               C 288/1
            
         TARYBOS SPRENDIMAS
   2012 m. rugsėjo 24 d.
   kuriuo skiriamas Europos cheminių medžiagų agentūros Valdančiosios tarybos narys
   2012/C 288/01
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:
   
               (1)
            
            
               Reglamento (EB) Nr. 1907/2006 79 straipsnyje numatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais turi skirti po vieną atstovą iš kiekvienos valstybės narės;
            
         
               (2)
            
            
               2011 m. gegužės 17 d. Sprendimu (2) Taryba paskyrė 15 Valdančiosios tarybos narių, įskaitant vieną narį iš Belgijos;
            
         
               (3)
            
            
               Belgijos Vyriausybė informavo Tarybą ketinanti pakeisti Belgijos atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui iki 2015 m. gegužės 31 d., kandidatūrą,
            
         PRIĖMĖ ŠĮ SPRENDIMĄ:
   1 straipsnis
   Belgijos pilietis Jean Roger DRÈZE, gimęs 1951 m. birželio 6 d., skiriamas Europos cheminių medžiagų agentūros Valdančiosios tarybos nariu vietoj Helmut DE VOS laikotarpiui nuo 2012 m. rugsėjo 25 d. iki 2015 m. gegužės 31 d.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2012 m. rugsėjo 24 d.
      
         
            Tarybos vardu
         
         
            Pirmininkas
         
         S. ALETRARIS
      
   
   
      (1)  OL L 396, 2006 12 30, p. 1.
   
      (2)  OL C 151, 2011 5 21, p. 1.